ai4bharat/Pralekha huggingface dataset:
خلا ء کا محکمہ
مرکزی وزیر ڈاکٹر جتیندر کا کہنا ہے کہ، خلائی محکمہ اس طرح کی تمام سرگرمیوں کے سلسلے میں ایک جامع، اچھی طرح سے متعین پالیسی کے ذریعے ملک میں خلائی سرگرمیوں کے لیے ایک پیش قیاسی، ترقی پسندانہ،مددگار ریگولیٹری نظام قائم کرنے کے عمل میں مصروف ہے
وزیر موصوف کا کہنا ہے کہ، ہندوستان کا پہلا پرائیویٹ طور پر بنایا گیا راکٹ ’وکرم- ایس‘، جسے میسرز اسکائی روٹ ایرو اسپیس پرائیویٹ لمیٹڈ، حیدرآباد نے تیار کیا ہے، 18 نومبر 2022 کو لانچ کیا گیا تھا
مقامی طور پر ڈیزائن کردہ اورتیارکردہ لانچ وہیکل کی پرواز کا کامیاب مظاہرہ نجی خلائی ٹیکنالوجی کی سرمایہ کاری کو فروغ دے گا: ڈاکٹر جتیندر سنگھ
مرکزی وزیر مملکت  سائنس اور ٹیکنالوجی، وزیر مملکت  ارتھ سائنسز، پی ایم او، عملے، عوامی شکایات، پنشن، جوہری توانائی اور خلائی امورکے وزیر مملکت ڈاکٹر جتیندر سنگھ نے کہا،خلائی محکمہ اس طرح کی تمام سرگرمیوں کے سلسلے میں ایک جامع، اچھی طرح سے متعین پالیسی کے ذریعے ملک میں خلائی سرگرمیوں کے لیے ایک پیش قیاسی، ترقی پسندانہ،مددگار ریگولیٹری نظام قائم کرنے کے عمل میں مصروف ہے۔
وکرم-ایس راکٹ کی لانچنگ سے متعلق ایک سوال کے جواب میں لوک سبھا کی میز پر رکھے گئے ایک بیان میں، ڈاکٹر جتیندر سنگھ نے کہا، نیو اسپیس انڈیا لمیٹڈ  جو محکمہ خلائی امورکے تحت ایک پبلک سیکٹر انٹرپرائزہے، خلائی سرگرمیوں کے لیے تجارت پر مبنی نقطہ نظر لانے کا اختیار دیا گیا ہے ۔ انہوں نے مزید کہا کہ یہ اقدامات عالمی خلائی معیشت میں ملک کے حصہ کو بڑھانے اور ایک سرکردہ خلائی طاقت کے طور پر ہندوستان کی پوزیشن کو مضبوط کرنے کی سمت میں ایک طویل سفر طے کرنے میں مدد گار ثابت ہوں گے۔
ڈاکٹر جتیندر سنگھ نے کہا، ہندوستان کا پہلا پرائیویٹ طور پر بنایا گیا راکٹ ’وکرم۔ایس‘، جسے میسرز اسکائی روٹ ایرو اسپیس پرائیویٹ لمیٹڈ ، حیدرآباد نے تیار کیا ہے، 18 نومبر 2022 کو لانچ کیا گیا تھا، جو ایک ہندوستانی نجی ادارے کے ذریعہ مقامی طور پر تیار کردہ لانچ گاڑی کے ڈیزائن کے نمائش کرنے اور اس کی توثیق کرنے کے لیے ایک ذیلی مداری مشن تھا۔
وزیرموصوف نے کہاکہ مقامی طور پر ڈیزائن اور تیار کردہ لانچ وہیکل کی پرواز کے کامیاب مظاہرے سے نجی خلائی ٹیکنالوجی کی سرمایہ کاری کو فروغ دینے کا امکان ہے اور مدار میں سیٹلائٹ کی ترسیل کو تیز کرنے کے مقصد سے چھوٹے سیٹلائٹ لانچ کرنے کی صلاحیت کو فروغ دینے کی سمت میں صحیح سمت میں ایک قدم ہے۔
ڈاکٹر جتیندر سنگھ نے بتایا کہ اسٹارٹ اپس سمیت غیر سرکاری اداروں کی شمولیت کو فروغ دینے کے لیے، آئی این - اسپیس ایک سنگل ونڈو ایجنسی کے طورپر کام کر رہی ہے تاکہ اسٹارٹ اپس کی اختراعات کو فروغ دینے اور مکمل خلائی مصنوعات میں تبدیل کرنے والے اقدام کے طور پر کام کرتے ہوئے اسرو کی سہولیات اور تکنیکی مہارت کے اشتراک کو آسان بنایا جا سکے ۔
’’مشن پرارمبھ‘‘ کو میسرز اسکائی روٹ ایرو اسپیس پرائیویٹ لمیٹڈ نے،آئی این اسپیس انڈین نیشنل اسپیس پروموشن اینڈ آتھرائزیشن سینٹر سے اجازت کے ساتھ پایہ تکمیل کو پہنچایا جو کہ ایک سنگل ونڈو ایجنسی ہے جو خلائی محکمہ کے تحت غیر سرکاری اداروں کی خلائی سرگرمیوں کو فروغ دینے،مدد فراہم کرنےاوراجازت دینے کے لیے ہے۔ اسرو نے ۔ تکنیکی سہولیات اور ضروری تکنیکی جائزوں کے اشتراک کے ذریعے میسرز اسکائی روٹ ایرو اسپیس کی حمایت کی ۔
’’مشن پرارمبھ‘‘ کی کامیاب تکمیل 2020 میں پیش کی جانے والی خلائی اصلاحات کے مثبت اثرات کو ظاہر کرتی ہے، جو کہ مختصر وقت میں اور ملک میں خلائی ماحولیاتی نظام کی تیزی سے توسیع کے آغاز کی نشاندہی کرتی ہے۔ کئی دیگر غیر سرکاری ادارے  تجارتی لانچ کی خدمات فراہم کرنے کے ارادے کے ساتھ آئی این - اسپیس کے ساتھ مصروف عمل ہیں۔
صحت اور خاندانی بہبود کی وزارت
مردوں کیلئے فیملی پلاننگ
نئی دہلی،8؍ فروری؍وزیر مملکت برائے صحت اور خاندانی بہبود محترمہ انوپریہ پٹیل نے آج یہاں لوک سبھا میں ایک سوال کے تحریری جواب میں بتایا کہ فیملی پلاننگ میں مردوں کی حصہ داری کو بڑھانے کی غرض سے حکومت نے درج ذیل اقدام کئے ہیں:
1. ہندوستان کی تمام ریاستوں میں ہر سال نومبر کے ماہ میں‘‘ ویسکٹومی فورٹ نائٹ’’ کا مشاہدہ تاکہ مردوں کی حصے داری اور مردوں میں اسٹرلائزیشن سے متعلق بیداری پیدا کی جا سکے۔
2.بغیر اسکیلپل ویسکٹومی  فیملی پلاننگ کے لئے خدمات فراہم کرنے والوں کو تربیت فراہم کرانا تاکہ سروس پرووائیڈرس کا ایک پول تیار کیا جا سکے۔
3.سہولیات میں کونڈوم کے ڈبے مہیا کرانا تاکہ کلائنٹس کو نجی طور  میں کونڈمز تک رسائی ہو سکے۔
4.‘ہوم ڈیلیوری آف کونٹراسیپٹیو اسکیم ’ جس میں مستفدین کو کانٹراسیپٹیو مہیا کرانا شامل ہے۔
5.اسٹرلائزیشن  کے لئے ‘معاوضہ اسکیم’ کو بڑھاوا دیا جا سکے۔
6.مردوں کو فیملی پلاننگ اپنانے میں ترغیب دینے کے لئے ایک 360 ڈگری میڈیا تحریک چلانا تاکہ فیملی پلاننگ میں رول کی حوصلہ افزائی کی جا سکے۔
ان ریاستوں کی تفصیلات جہاں فیملی پلاننگ میں مردوں کی بہتر حصہ داری رہی۔
وسیلہ: این ایف ایچ ایس-4
|
|
نمبر شمار
|
|ریاست
|
|
مردفیملی پلاننگ کے طریقے


|
|
1
|
|
چنڈی گڑھ
|
|
28.6
|
|
2
|
|
دلی
|
|
20.2
|
|
3
|
|
پنجاب
|
|
19.5
|
|
4
|
|
اتراکھنڈ
|
|
16.8
|
|
5
|
|
ہماچل پردیش
|
|
15.1
|
|
6
|
|
ہریانہ
|
|
12.6
|
|
7
|
|
جموں و کشمیر
|
|
11.7
|
|
8
|
|
اترپردیش
|
|
10.9
|
|
9
|
|
راجستھان
|
|
8.9
|
|
10
|
|
سکم
|
|
8.6
|
|
11
|
|
مہاراشٹر
|
|
7.5
|
|
12
|
|
گوا
|
|
7.1
|
|
13
|
|
مغربی بنگال
|
|
6.0
مرد فیملی پلاننگ طریقوں  کے موجودہ استعمال کا قومی اوسط ہے 5.9 فیصد۔
مذکورہ 13 ریاستوں میں مرد فیملی پلاننگ کا اوسط قومی اوسط  سے بہترہے۔حکومت، مشن پریوار وکاس ڈسٹرکٹس کے تحت ایک سال میں 4مشن پریوار وکاس تحریکیں چلا رہی ہے۔ ان مہموں میں مردوں کی فیملی پلاننگ میں حصہ داری بڑھانے اور یقینی ویسکٹومی خدمات سمیت موبیلائزیشن سرگرمیاں شامل ہیں۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔

U. No. 827
(Visitor Counter : 65
عملے، عوامی شکایات اور پنشن کی وزارت
ڈی او پی پی ڈبلیو نے این پی ایس دائرے کے تحت آنے والے مرکزی حکومت کے ملازمین کے لئے نوٹیفکیشن جاری کیا
نئی دہلی، 31 مارچ 2021: ڈی او پی پی ڈبلیو نے قومی پنشن نظام کے تحت آنے والے مرکزی حکومت کے ملازمین کی سروس کے معاملات کو ضابطہ کے تحت لانے کے لئے نوٹیفکیشن جاری کیا ہے۔
نئی وضاحت کے ساتھ تعاون پر مبنی پنشن اسکیم، محکمہ اقتصادی امور کے ذریعہ جاری کیے گئے نوٹیفکیشن نمبر 2003/7/5۔ ای سی بی اور پی آر ، مؤرخہ 22 دسمبر 2003 میں متعارف کرائی ۔ اس کے بعد پنشن اسکیم کے تحت سرگرمیوں ، جیسے رجسٹریشن، تعاون، سرمایہ کاری، سرمایہ انتظام کاری، سرمایہ نکاسی، سالانہ وظیفہ، وغیرہ ، کو پی ایف آر ڈی اے ایکٹ 2013 کے ذریعہ ضابطے کے تحت لایا گیا۔
حالانکہ، این پی ایس ملازمین سے متعلق کئی معاملات ایسے تھے جو پی ایف آر ڈی اے ایکٹ کے دائرے کے تحت نہیں آتےتھے۔ اس لیے، این پی ایس کے نفاذ کو آسان بنانے کے لئے، ڈی او پی پی ڈبلیو نے این پی ایس ملازمین کے لئے خدمات کے علیحدہ قواعد وضع کرنے کی تجویز پیش کی۔
موجودہ نوٹیفکیشن این پی ایس ملازمین کے لئے دستیاب مختلف فوائد/ سہولتوں کو عمل میں لانے کے لئے تفصیلی رہنما خطوط فراہم کرتی ہے۔ ان میں رجسٹریشن میں تاخیر کی صورت میں سرکاری ملازم کو اداکیا جانے والا معاوضہ اور این پی ایس اکاؤنٹ میں تعاون کے لئے قرض ، سروس کے دوران سرکاری ملازم کی معذوری اور موت کی صورت میں سی سی ایس  قواعد یا این پی ایس قواعد کے تحت فوائد کے لئے متبادل، ریٹائرمنٹ، پنشن، قبل از وقت ریٹائرمنٹ، رضاکارانہ ریٹائرمنٹ، کسی آزاد ادارے یا پی ایس یو میں شامل ہونے پر قابل ادا فوائد، وغیرہ امور شامل ہیں۔
اس سے قبل ، ڈی او پی پی ڈبلیو کی نوٹیفکیشن او ایم نمبر 06/41/38۔ پی اینڈ پی ڈبلیو  مؤرخہ 2009.05.05 کے مطابق، اِن ویلڈ پنشن، سروس کے دوران موت کی صورت میں فیملی پنشن، معذوری کی صورت میں پنشن اور غیر معمولی فیملی پنشن کو، 2004.01.01 سے قبل بھرتی کیے گئے ملازمین کے برابر، این پی ایس کے دائرے کے تحت آنے والے سرکاری ملازمین تک توسیع دی گئی۔ بعد ازاں، ڈی او پی پی ڈبلیو کے آرڈر، مؤرخہ 26.08.2016 کے مطابق، قومی پنشن نظام کے تحت آنے والے تمام سرکاری ملازمین تک ریٹائرمنٹ گریچویٹی اور ڈیتھ گریچویٹی کے فوائد کی توسیع، انہیں شرائط پر کی گئی ہے جو شرائط سی سی ایس  قواعد کے تحت عائد ہوتی ہیں۔
سائنس اور ٹیکنالوجی کی وزارت
بھارت کے پہلے شمسی خلائی مشن سے حاصل ہونے والے اعداد و شمار کو قابل رسائی بنانے کے لئے کمیونٹی سروس سینٹر کا قیام
نئی دہلی، 27/اپریل2021 ۔ بھارت کے پہلے شمسی خلائی مشن سے حاصل ہونے والے اعداد و شمار کو ایک ویب انٹرفیس پر اکٹھا کرنے کے لئے ایک کمیونٹی سروس سینٹر کا قیام عمل میں لایا گیا ہے، تاکہ استعمال کنندگان ان اعداد و شمار کو فوراً دیکھ سکیں اور سائنسی پہلو سے اس کا تجزیہ کرسکیں۔
اِسرو اور اے آر آئی ای ایس کے درمیان مفاہمت نامے پر دستخط
آدتیہ-ایل 1 سپورٹ سیل  کے نام سے تیار کیا گیا یہ سروس سینٹر خلائی تحقیق کی بھارتی تنظیم  اور بھارت سرکار کے سائنس و ٹیکنالوجی محکمہ کے تحت خودمختار ادارہ آریہ بھٹ ریسرچ انسٹی ٹیوٹ آف آبزرویشنل سائنس  کی مشترکہ کوشش ہے۔ اس مرکز کا استعمال گیسٹ آبزروروں کے ذریعہ سائنسی اعداد و شمار کے تجزیے اور سائنس آبزرونگ پروپوزل تیار کرنے میں کیا جائے گا۔
اے ایل 1 ایس سی کا قیام اے آر آئی ای ایس کے اتراکھنڈ میں واقع ہلدوانی کیمپس میں کیا گیا ہے، جو اسرو کے ساتھ مشترکہ طور پر کام کرے گا، تاکہ بھارت کے پہلے شمسی خلائی مشن آدتیہ-ایل1 سے حاصل ہونے والی سبھی سائنسی تفصیلات اور اعداد و شمار کا زیادہ سے زیادہ تجزیہ اور استعمال کیا جاسکے۔
یہ مرکز طلباء اور مختلف تحقیقی اداروں، یونیورسٹیوں، کالجوں وغیرہ کے اساتذہ اور آدتیہ-ایل1 پے لوڈ ٹیم اور فلکیاتی تحقیقی برادری کے درمیان علم کی ترسیل کے ایک ذریعہ کے طور پر کام کرے گا۔ اس مرکز سے یہ توقع ہے کہ یہ آدتیہ-ایل1 مشاہدہ کے لئے آبزرویشن پروپوزل تیار کرنے میں گیسٹ آبزرورس / ریسرچرس کے لئے خصوصی ڈرافٹ تیار کرے گا اور ان کی مدد کرے گا۔ ساتھ ہی سائنسی اعداد و شمار کے رکھ رکھاؤ کے لئے ضروری تجزیاتی سافٹ ویئر کا خاکہ بنانے اور اسے فروغ دینے میں اسرو کی مدد کرے گا۔
یہ مرکز دنیا کی دیگر آبزرویٹریز  سے بھی جڑے گا اور سولر مشن سے متعلق اعداد و شمار دستیاب کرائے گا، جو آدتیہ-ایل1 سے حاصل ہونے والی تفصیلات میں معاون ہوسکتے ہیں اور استعمال کرنے والوں کو آدتیہ-ایل1 کی اپنی صلاحیتوں کے آگے کا سائنسی ہدف حاصل کرنے کا اہل بناسکتے ہیں۔
دیگر رصدگاہوں سے حاصل ہونے والے اعداد و شمار سورج کی نوعیت سے متعلق علم کی بنیاد تیار کرنے میں معاون ہوسکتے ہیں، جس میں سورج کی سطح سے لے کر ہیلیواسفیئر تک کی تفصیلات کا خلاصہ شامل ہوسکتا ہے۔ یہ علم کی بنیاد سائنسی برادری کے لئے سورج کی سطح اور ہیلیواسفیئر کی روایتی ساخت کو آپس میں جوڑکر اس کا مطالعہ کرنے میں کافی معاون ہوسکتی ہے۔
اس مرکز اے ایل 1 ایس سی کے علاوہ اعداد و شمار کا تجزیہ اور آبرزویشن پروپوزل تیار کرنے کے مقصد سے صلاحیت سازی کے لئے قومی استعمال کنندگان کے لئے پندرہ روزہ تربیتی سہولت بھی دستیاب کرائی جائے گی۔ اسی سلسلے میں بھارت کے مختلف مقامات پر 2-3 روزہ چھوٹے چھوٹے ورک شاپوں کا انعقاد کیا جائے گا، جو خاص طور سے ایسی یونیورسٹیوں میں منعقد کئے جائیں گے جہاں آدتیہ-ایل1 سے متعلق اعداد و شمار کو ڈاؤن لوڈ کرنے اور ان کا تجزیہ کرنے کی سہولت دستیاب نہیں ہے۔ اس کے علاوہ اے ایل 1 ایس سی کے توسط سے آن لائن طریقے پر مسلسل ای- ورکشاپ اور آن لائن پلیٹ فارموں پر علوم سے متعلق مواد دستیاب کرانے کا بھی منصوبہ ہے۔
یہ مرکز آدتیہ-ایل1 سے حاصل ہونے والے اعداد و شمار کو نہ صرف بھارت میں بلکہ پوری دنیا کے دیگر ملکوں میں بھی دستیاب کرائے گا، تاکہ اس مشن تک زیادہ سے زیادہ تعداد میں لوگ پہنچ سکیں۔ یہ ہر خواہش مند شخص کو اعداد و شمار کا سائنسی تجزیہ کرنے کی چھوٹ دے گا۔
وزارت خزانہ
خوردہ زمرے میں آر بی آئی کی طرف سے شروع کئے گئے سینٹرل بینک ڈیجیٹل کرنسی پائلٹ کے بلاک چین ٹیکنالوجی پر مبنی اجزاء ہیں
ریزرو بینک آف انڈیا  نے 7 اکتوبر 2022 کو سینٹرل بینک ڈیجیٹل کرنسی پر ایک تصوراتی نوٹ جاری کیا ہے۔ یہ نوٹ آر بی آئی کی ویب سائٹ  پر قابل رسائی ہے۔ .aspx?UrlPage=&ID=1218)۔ یہ بات مرکزی وزیر مملکت برائے خزانہ جناب پنکج چودھری نے آج لوک سبھا میں ایک سوال کے تحریری جواب میں کہی۔
وزیر موصوف نے بتایا کہ آر بی آئی کی طرف سے خوردہ زمرے میں شروع کیا گیا سی بی ڈی سی پائلٹ بلاک چین ٹیکنالوجی پر مبنی اجزاء رکھتا ہے۔
سی بی ڈی سی کے بارے میں مزید معلومات دیتے ہوئے وزیر موصوف نے کہا کہ آر بی آئی نے ہال سیل اور خوردہ دونوں حصوں میں سی بی ڈی سی کے پائلٹ شروع کیے ہیں۔ ہول سیل سیگمنٹ میں پائلٹ، جسے ڈیجیٹل روپی -تھوک  کے نام سے جانا جاتا ہے، 1 نومبر 2022 کو شروع کیا گیا تھا، جس کے استعمال کا معاملہ سرکاری سیکیورٹیز میں سیکنڈری مارکیٹ کے لین دین کے تصفیے تک محدود تھا۔  کے استعمال سے بین بینک مارکیٹ کو زیادہ موثر بنانے کی توقع ہے۔ مرکزی بینک کے پیسوں میں تصفیہ سے لین دین کی لاگت میں کمی آئے گی جس سے تصفیہ کی ضمانت کے بنیادی ڈھانچے کی ضرورت یا تصفیہ کے خطرے کو کم کرنے کے لیے ضمانت کی ضرورت ہوگی۔ خوردہ زمرے میں پائلٹ، جسے ڈیجیٹل روپی-ریٹیل  کے نام سے جانا جاتا ہے، کو 01 دسمبر 2022 کو ایک بند صارف گروپ کے اندر شروع کیا گیا تھا جس میں شریک صارفین اور تاجر شامل تھے۔
وزیر موصوف نے مزید کہا کہ آر بی آئی نے پرچون پائلٹ پروجیکٹ میں مرحلہ وار شرکت کے لیے آٹھ بینکوں کی نشاندہی کی ہے۔ پہلے مرحلے میں چار بینک شامل ہیں، یعنی اسٹیٹ بینک آف انڈیا، آئی سی آئی سی آئی بینک، یس بینک اور آئی ڈی ایف سی فرسٹ بینک۔ اس کے بعد، مزید چار بینک، یعنی بینک آف بڑودہ، یونین بینک آف انڈیا، ایچ ڈی ایف سی بینک اور کوٹک مہندرا بینک ریٹیل پائلٹ میں حصہ لیں گے۔
وزیر موصوف نے ایک اور سوال کے جواب میں کہا کہ آر بی آئی نے پہلے ہی 01 دسمبر 2022 کو سی بی ڈی سی کے ریٹیل ورژن میں ایک پائلٹ متعارف کرایا ہے۔ ای۔ روپے۔ آر ڈیجیٹل ٹوکن کی شکل میں ہے جو قانونی ٹینڈر کی نمائندگی کرتا ہے۔ یہ کاغذی کرنسی اور سکے کی طرح ہی قیمتوں میں جاری کیا جا رہا ہے۔ یہ مالیاتی ثالثوں، یعنی بینکوں کے ذریعے تقسیم کیا جا رہا ہے۔ صارفین حصہ لینے والے بینکوں کی طرف سے پیش کردہ ڈیجیٹل والیٹ کے ذریعے ای روپے۔ آر کے ساتھ لین دین کر سکیں گے۔ لین دین پرسن ٹو پرسن اور پرسن ٹو مرچنٹ  دونوں ہو سکتے ہیں۔ ای روپے آر فزیکل کیش کی خصوصیات پیش کرتا ہے جیسے اعتماد، حفاظت اور سیٹلمنٹ فائنل۔ نقد کی طرح، سی بی ڈی سی کوئی سود حاصل نہیں کرے گا اور اسے رقم کی دوسری شکلوں میں تبدیل کیا جاسکتاہے جسے بینکوں میں جمع کیا جانا۔
وزیر موصوف نے کہا کہ سی بی ڈی سی کے مکمل آپریشنلائزیشن کے لیے آر بی آئی کے ذریعے اٹھائے جانے والے دیگر اقدامات میں پائلٹس کے دائرہ کار کو بتدریج بڑھانا شامل ہے تاکہ پائلٹس کے دوران موصول ہونے والے تاثرات کی بنیاد پر مزید بینکوں، صارفین اور مقامات کو شامل کیا جا سکے۔
قانون اور انصاف کی وزارت
پریس نوٹ
آئین ہند کے دفعہ 223 کے ذریعے تفویض کردہ اختیارات کو استعمال کرتے ہوئے صدر جمہوریہ نے نوٹی فکیشن بتاریخ 4 مارچ 2022 کے ذریعہ راجستھان ہائی کورٹ کے سب سے سینئر ترین جج جناب جسٹس منندرا موہن شریواستو کو اس ہائی کورٹ کے چیف جسٹس کے عہدے کے فرائض انجام دینے کے لیے مقرر کیا ہے۔ یہ تقرر 7 مارچ 2022 سے نافذ العمل ہوگا
محکمہ انصاف ، وزارت قانون و انصاف۔
۔۔۔۔۔۔۔۔۔۔۔
ش ح۔ا گ ۔ن ا۔
U-2242
(Visitor Counter : 112
وزارت خزانہ
شرح تبادلہ کا نوٹفکیشن نمبر 2019/72
نئی دہلی، 30 اکتوبر / آبکاری اور کسٹمز کے مرکزی بورڈ نے کسٹمز ایکٹ ، 1962 ء  کے تحت دفعہ 14 کے ذریعے تفویض کردہ اختیارات کا استعمال کرتے ہوئے نیز آبکاری و کسٹمز کے مرکزی بورڈ کی جانب سے 19 ستمبر ، 2019 ء کو جاری نوٹفکیشن نمبر 2019/66 کسٹمز  کو نظر انداز کرتے ہوئے ، ایسے تمام امور کے علاوہ ، جو اس سے قبل انجام دیئے گئے ہوں ، آبکاری و کسٹمز کے مرکزی بورڈ نے فیصلہ کیا ہے کہ درج ذیل جدول نمبر ایک اور جدول نمبر دو کے کالم نمبر دو میں دی گئی تمام غیر ملکی کرنسیوں کی شرح تبادلہ کے ضمن میں یعنی اگر انہیں بھارتی کرنسی میں بدلا جائے یا اُن کے ذریعے غیر ملکی کرنسی حاصل کی جائے ، 04 اکتوبر ، 2019 ء سے درج ذیل شرح کے حساب سے ان کی شرح تبادلہ نافذ ہو گی اور اس کا تعلق در آمد شدہ اور برآمداتی اشیا سے ہی ہو گا ۔
جدول ۔ I
|
|
نمبر شمار
|
|
غیر ملکی کرنسی
|
|
غیر ملکی کرنسی کی ایک یونٹ ، جو بھارتی کرنسی کے مساوی یعنی روپیوں کے برابر ہو گی
|
|
-
|
|

|
|

|
|
|
|
|
|

|
|

|
|
|
|
|
|
در آمد شدہ اشیاء
|
|
بر آمد شدہ اشیاء
|
|
1.
|
|
آسٹریلیائی ڈالر
|
|
49.00
|
|
46.85
|
|
2.
|
|
بحرین کا دینار
|
|
195.25
|
|
183.20
|
|
3.
|
|
کینڈا کا ڈالر
|
|
54.45
|
|
52.55
|
|
4.
|
|
چین کا یوان
|
|
10.15
|
|
9.80
|
|
5.
|
|
ڈنمارک کا کرونر
|
|
10.65
|
|
10.25
|
|
6.
|
|
یورو
|
|
79.55
|
|
76.65
|
|
7.
|
|
ہانگ کانگ کا ڈالر
|
|
9.25
|
|
8.90
|
|
8.
|
|
کویت کا دینار
|
|
242.40
|
|
227.35
|
|
9.
|
|
نیوزی لینڈ کا ڈالر
|
|
45.90
|
|
43.80
|
|
10.
|
|
ناروے کا کرونر
|
|
7.95
|
|
7.65
|
|
11.
|
|
پاؤنڈ اسٹرلنگ
|
|
89.30
|
|
86.15
|
|
12.
|
|
قطر کا ریال
|
|
20.20
|
|
18.95
|
|
13.
|
|
سعودی عرب کا ریال
|
|
19.65
|
|
18.40
|
|
14.
|
|
سنگا پور کا ڈالر
|
|
52.45
|
|
50.65
|
|
15.
|
|
جنو بی افریقہ کا رینڈ
|
|
4.80
|
|
4.50
|
|
16.
|
|
سویڈش کرونر
|
|
7.35
|
|
7.10
|
|
17.
|
|
سوئس فرینک
|
|
72.85
|
|
70.05
|
|
18.
|
|
ترکی کا لیرا
|
|
12.90
|
|
12.10
|
|
19.
|
|
متحدہ عرب امارات کا درہم
|
|
20.05
|
|
18.80
|
|
20.
|
|
امریکی ڈالر
|
|
72.15
|
|
70.45
جدول ۔ II
|
|
نمبر شمار
|
|
غیر ملکی کرنسی
|
|
غیر ملکی کرنسی کی سو یونٹیں ، جو بھارتی کرنسی کے مساوی یعنی روپیوں کے برابر ہوں گی
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
جاپان کا یَن
|
|
67.80
|
|
65.25
|
|
2.
|
|
کوریا کا وون
|
|
6.10
|
|
5.75
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
) م ن ۔ ج ۔ ع ا )
U.No. 4450
(Visitor Counter : 49
اسٹیل کی وزارت
اسٹیل کے مرکزی وزیر جناب رام چندر پرساد سنگھ نے کرناٹک میں جے ایس ڈبلیو اسٹیل وجے نگر ورکس میں نئے 5 ایم ٹی پی اے پروجیکٹ کا سنگ بنیاد رکھا
نئی دہلی،07 جنوری،2022 /اسٹیل کے مرکزی وزیر جناب رام چندر پرساد سنگھ نے آج کرناٹک کے بلاری علاقے میں جے ایس ڈبلیو اسٹیل وجے نگر ورکس میں مربوط اسٹیل مرکز کے نئے 5 ایم ٹی پی اے پروجیکٹ کا سنگ بنیاد رکھا۔ اس توسیعی پروجیکٹ پر جے ایس ڈبلیو وجے نگر میٹالک لمیٹڈ کے ذریعے عمل کیا جا رہا ہے جو پوری طرح جے ایس ڈبلیو اسٹیل لمیٹڈ کی ملکیت والی ایک ذیلی کمپنی ہے۔ کمپنی نے اس توسیع کے لیے 15000 کروڑ روپے کی سرمایہ کاری مختص کی ہے اور امید ہے کہ یہ مالی سال 2024 تک مکمل ہو جائے گی۔ سنگ بنیاد رکھے جانے کی تقریب جے ایس ڈبلیو اسٹیل کے چیئر مین جناب سجن جندل اور دیگر سرکاری اور کمپنی کے افسران کی موجودگی میں منعقد کی گئی۔
اس پروجیکٹ کےلیے ماحولیاتی منظوری ، ماحولیات، جنگلات اور آب و ہوا میں تبدیلی کی وزارت سے لے لی گئی تھی اور ابتدائی منظوری کرناٹک سرکار کی اعلیٰ سطح کی منظوری کمیٹی کی سنگل ونڈو سے حاصل کر لی گئی تھی۔ وجے نگر ورکس اسٹیل فیسیلیٹی کے لیے 18 ایم ٹی پی اے کے خاکے کے طور پر جے ایس ڈبلیو اسکیم کا مقصد ایک ایم ٹی پی اے کی اضافی توسیع حاصل کرنا ہے۔ یہ توسیع اگلے 12 مہینے کے اندر اندر 13 ایم ٹی پی اے صلاحیت حاصل کرنےکے لیے موجودہ سہولت کو جدید بنا کر کی جائے گی۔
اس موقعے پر اظہار خیال کرتے ہوئے اسٹیل کے مرکزی وزیر جناب رام چندر پرساد سنگھ نے بھارت کی مزید مضبوط تعمیر کےلیے جے ایس ڈبلیو اسٹیل کے تعاون کو سراہا۔ اسٹیل کے شعبے کی بڑھتی ہوئی صلاحیت کا ذکر کرتے ہوئے اسٹیل کے وزیر نے کہا کہ توسیعی پروجیکٹوں سے عالمی سطح کے اسٹیل اور اسٹیل کی وزارت کے ترقی پسندانہ منصوبوں کو فروغ دینے میں بھی مدد ملے گی۔
۔۔۔
ش ح ۔ اس۔ ت ح ۔
U –242
(Visitor Counter : 111
صدر جمہوریہ کا سکریٹریٹ
صدر جمہوریہ ہند نے ساتویں انڈیا واٹر ویک کا افتتاح کیا
صدر جمہوریہ ہند محترمہ دروپدی مرمو نے آج  گریٹر نوئیڈا، اتر پردیش میں ساتویں انڈیا واٹر ویک کا افتتاح کیا۔
اس موقع پر خطاب کرتے ہوئے صدر جمہوریہ نے کہا کہ پانی کے بغیر زندگی کا تصور بھی ناممکن ہے۔ ہندوستانی تہذیب میں پانی نہ صرف ہماری زندگی میں بلکہ زندگی کے بعد کے سفر میں بھی اہمیت رکھتا ہے۔ یہی وجہ ہے کہ پانی کے تمام ذرائع کو مقدس سمجھا جاتا ہے۔ لیکن موجودہ دور میں اگر ہم صورتحال کو دیکھیں تو وہ تشویشناک نظر آتی ہے۔ بڑھتی ہوئی آبادی کی وجہ سے ہمارے دریاؤں اور آبی ذخائر کی حالت ابتر ہوتی جا رہی ہے، گاؤں کے تالاب خشک ہو رہے ہیں اور بہت سے مقامی دریا معدوم ہو چکے ہیں۔ زراعت اور صنعتوں میں پانی کا بے دریغ استعمال کیا جا رہا ہے۔ زمین پر ماحولیاتی توازن بگڑ رہا ہے، موسم کے انداز بدل رہے ہیں اور بے موسم ضرورت سے زیادہ بارشیں عام ہو گئی ہیں۔ ایسے میں پانی کے انتظام پر بات کرنا انتہائی قابل تحسین اقدام ہے۔
صدر جمہوریہ نے کہا کہ پانی کا مسئلہ نہ صرف ہندوستان بلکہ پوری دنیا سے تعلق رکھتا ہے۔ یہ مسئلہ قومی سلامتی سے بھی جڑا ہوا ہے کیونکہ دستیاب میٹھے پانی کی وسیع مقدار دو یا دو سے زیادہ ممالک کے درمیان پھیلی ہوئی ہے۔ اس لیے یہ مشترکہ آبی وسائل ایک ایسا مسئلہ ہے جس میں بین الاقوامی تعاون ضروری ہے۔ انہوں نے اس بات پر خوشی کا اظہار کیا کہ ڈنمارک، فن لینڈ، جرمنی، اسرائیل اور یورپی یونین ساتویں انڈیا واٹر ویک میں حصہ لے رہے ہیں۔ انہوں نے یہ اعتماد ظاہر کیا کہ اس فورم پر خیالات اور ٹیکنالوجی کے تبادلے سے سبھی مستفید ہوں گے۔
صدر جمہوریہ نے کہا کہ زراعت کے لیے بھی پانی ایک بڑا ذریعہ ہے۔ ایک اندازے کے مطابق ہمارے ملک میں تقریباً 80 فیصد آبی ذخائر زرعی مقاصد کے لیے استعمال ہوتے ہیں۔ اس لیے آبپاشی میں پانی کا صحیح استعمال اور اس کا بندوبست پانی کے تحفظ کے لیے بہت اہم ہے۔ ’پردھان منتری کرشی سنچائی یوجنا‘ اس ضمن میں ایک بڑی پہل ہے۔ اس ملک گیر اسکیم کو ملک میں آبپاشی کے رقبے کو بڑھانے کے لیے لاگو کیا جا رہا ہے۔ پانی کے تحفظ کے اہداف کے مطابق، اس اسکیم میں ’’فی قطرہ زیادہ فصل‘‘ کو یقینی بنانے کے لیے درست آبپاشی اور پانی کی بچت کی ٹیکنالوجی کو اپنانے کو بھی شامل کیا گیا ہے۔
محترمہ دروپدی مرمو نے کہا کہ بڑھتی ہوئی آبادی کو پینے کے صاف پانی کی فراہمی آنے والے برسوں میں ایک بڑا چیلنج ہو گا۔ پانی کا مسئلہ کثیر الجہتی اور پیچیدہ ہے جس کے لیے تمام متعلقین کو کوششیں کرنی چاہئیں۔ ہم سب جانتے ہیں کہ پانی محدود ہے اور صرف اس کا صحیح استعمال اور ری سائیکلنگ اس وسائل کو طویل عرصے تک برقرار رکھ سکتی ہے۔ اس لیے ہم سب کو اس پانی کو احتیاط سے استعمال کرنے کی کوشش کرنی چاہیے۔ انہوں نے لوگوں پر زور دیا کہ وہ اس کے غلط استعمال سے آگاہ رہیں اور دوسروں کو پانی کے تحفظ کے بارے میں آگاہ کریں۔ انہوں نے اس اعتماد کا اظہار کیا کہ اس 7ویں واٹر ویک کے دوران غور و خوض کے نتائج اس زمین اور نوع انسانی کی فلاح و بہبود کے لیے راہ ہموار کریں گے۔ انہوں نے عام لوگوں، کسانوں، صنعت کاروں اور بالخصوص بچوں سے اپیل کی کہ وہ پانی کے تحفظ کو اپنی اخلاقیات کا حصہ بنائیں۔ انہوں نے کہا کہ صرف اسی طریقے سے ہم آنے والی نسلوں کو ایک بہتر اور محفوظ کل کا تحفہ دے سکیں گے۔
صدر جمہوریہ کی تقریر دیکھنے کےلئے یہاں کلک کریں-
۔۔۔۔۔۔۔۔۔۔۔
ش ح۔ا گ۔ن ا۔
U-12084
(Visitor Counter : 106
کانکنی کی وزارت
اہم معدنیات کی فراہمی کو یقینی بنانے کے لئے کابل کا قیام
نئی دہلی،یکم اگست2019؍مرکزی سرکاری دائرہ کار کے تین اداروں جن کے نام نیشنل ایلومینیم کمپنی لمٹیڈ، ہندوستان کاپر لمٹیڈ اور منرل ایکسپلوریشن کمپنی لمٹیڈ کی شراکت میں ایک اشتراکی کمپنی کا قیام عمل میں آئے گا، جس کا نام کھنیج بدیش انڈیا لمٹیڈ ہوگا۔کوئلہ، کان اور پارلیمانی امور کے وزیر جناب پرہلاد جوشی نے کہا کہ کابل کی تشکیل کا مقصد ہندوستان کی گھریلو منڈی میں اہم اور کلیدی معدنیات کی مسلسل فراہمی کو یقینی بنانا ہے۔کے اے بی آئی ایل جہاں ملک کی معدنیاتی سیکورٹی کو یقینی بنائے گا، وہیں اس سے درآمدات کے مجموعی مقاصد کے حصول میں بھی مدد ملے گی۔
کانوں کے وزیر جناب پرہلاد جوشی نالکو، ایچ سی ایل اور ایم ای سی ایل کے چیف منیجنگ ڈائریکٹروں کے ہمراہ جنہوں نے کے اے بی آئی ایل نام کے اشتراکی ادارے کے قیام کے متعلق دستاویز پر دستخط کئے ہیں
ٹرانسپورٹیشن اور مینوفیکچرنگ سے متعلق شعبے کے لئے معدنیات اور دھات کی لگاتار فراہمی کو یقینی بنانا لازمی ہوتا ہے۔پیرس میں منعقدہ یو این کلائمٹ چینج کانفرنس 2015ء میں کئے گئے عزم کو یا د کیا، جہاں ہندوستان نے گرین ہاؤس گیسوں کے اخراج میں کمی لانے اور نقل و حمل کے گرین طریقہ کار اپنانے کی اپیل کی تھی۔وزیر موصوف نے کہا کہ وزیر اعظم الیکٹرک وہیکل موبلٹی پر زور دے رہے ہیں۔ جناب جوشی نے کہا کہ بیٹریوں کے ذریعے توانائی کے ذخیرے کو یقینی بنانا اہم ہوگیا ہے۔مزید برآں جہاز رانی، دفاع اور خلائی تحقیق جیسے شعبوں میں بھی کم وزنی اور آلہ مشینی توانائی کی ضرورت ہے۔اہم معدنیات کے طورپر شناخت شدہ 12 معدنیات میں لیتھیم کوبالٹ پر مبنی وسیلہ کافی اہم ہے۔
کے اے بی آئی ایل کاروباری طورپر استعمال کے لئے اور ان معدنیات کی ملک کی ضرورتوں کی تکمیل کے لئے بیرون ملک اہم معدنیات کی شناخت ، حصول، تلاش ،تیاری، کانکنی اور پروسیسنگ ہوگی۔ان معدنیات اور دھاتوں کے وسائل ، کاروبار کے مواقع پیدا کرکے، معدنیات کی پیداوار کرنے والے ممالک کے ساتھ جی 2جی اشتراک یا ایسے ممالک میں ان معدنیات کی تلاش اور کھدائی کے ذریعے ان کی مانگ پوری کی جاسکتی ہے۔ نئی کمپنی آسٹریلیا جیسے معدنیات کی دولت سے مالا مال دوسرےممالک اور افریقی ، نیز جنوبی امریکی ممالک کے ساتھ شراکت داری میں مدد ملے گی، جہاں نئے معاشی مواقع سے باہمی فائدے حاصل ہوں گے۔ نالکو، ایچ سی ایل اور ایم ای سی ایل کے درمیان حصے کی شراکت کا تناسب 40:30:30ہوگا۔
اشتراک سے متعلق معاہدے پر کوئلہ اور پارلیمانی امور کے وزیر جناب پرہلاد جوشی کی موجودگی میں دستخط ہوئے۔اس موقع پر سیکریٹری  جناب انل موکیم اور دوسرے اعلیٰ حکام بھی موجود تھے۔
نوجوانوں کے امور اور کھیل کود کی وزارت
کرن رجیجو نے اسمرتی مندھانا اور روہن بوپنا کو ارجن ایوارڈ پیش کئے
نئی دہلی،16جولائی2019؍نوجوانوں کے امور اور کھیلوں کے وزیر مملکت ، جناب کرن رجیجو نے آج نئی دہلی میں منعقد ایک تقریب میں کرکٹ کھلاڑی مس اسمرتی مندھانا اور ٹینس کھلاڑی روہن بوپنا کو ارجن ایوارڈ پیش کئے۔
اسمرتی مندھانا اور روہن بوپنا کو کرکٹ اور ٹینس کھیلوں میں ان کے غیر معمولی کارناموں کے لئے 2018ء کے ارجن ایوارڈ کے لئے منتخب کیا گیا تھا۔ وہ 25ستمبر 2018ء کو منعقد ایوارڈ تقریب کے دوران ہندوستان کے صدر سے ارجن ایوارڈ حاصل نہیں کرپائے تھے، کیونکہ وہ اس وقت بین الاقوامی ٹورنامنٹ میں حصہ لینے کے لئے ملک سے باہر تھے۔
اسمرتی مندھانا ان چند بہترین خاتون کرکٹ کھلاڑیوں میں سے ایک ہیں، جو حال ہی میں کرکٹ کی سبھی فورمیٹس میں ہندوستان کی نمائندگی کرچکی ہیں۔وہ ایک روزہ میچ میں دوہری سنچری بنانے والی پہلی ہندوستانی کرکٹ خاتون ہیں۔ وہ ایک ایسی واحد کھلاڑی ہیں جنہیں 2016ء کے آئی سی سی ویمنس ٹیم میں شامل کیا گیا ہے۔ مندھا نا کو 18-2017ء کے لئے بی سی سی آئی کی جانب سے بہترین خاتون بین الاقوامی کرکٹ کھلاڑی کا اعزاز دیا گیا ہے۔
روہن بوپنا ملک میں ایک غیر معمولی ٹینس کھلاڑی ہیں۔ انہوں نے 2018ء کے ایشیائی کھیلوں میں مردوں کے ڈبلز میں گولڈ میڈل جیتا تھا۔وہ ایسے چوتھے کھلاڑی ہیں ، جنہوں نے 2017ء میں مکس ڈبلز میں گرینڈ فرینچ اوپن ٹائٹل جیتا تھا۔
U: 3167
(Visitor Counter : 64